ועדת הכלכלה, כנסת 20, פרוטוקול מספר 334, 2016-11-01 13:00

איתן כבל: הנושא השלישי שמונח על סדר היום שלנו: ההשלכות על התוצרת המקומית מהורדת המכסים והפתיחה לייבוא.

איתן כבל: לא לחינם התעקשתי שאודי אדירי יהיה בדיון הזה.

איתן כבל: אני חושב שהוא דיון הליבה שנוגע לעניין החקלאות, על כל המשתמע מכך.

איתן כבל: בסוף בסוף הכל מתנקז לדיון הזה.

איתן כבל: יש את כל נושא פערי התיווך - למה זה, איך זה, ודבר שני, מה הוא האיזון הנדרש בין התוצרת החקלאית שכאן, לבין הייבוא.

איתן כבל: מהניסיון שלי בכלל, בוודאי בשנה שאני יושב-ראש ועדת הכלכלה, לא צריך חקלאות, הכל אפשר לייבא מחו"ל, צריך רק לקבל החלטה.

איתן כבל: אחרי סיום התקציב, אודי, בכוונתי להוביל שימוע בנושא של החקלאות – זה מה שהממשלה הייתה אמורה לעשות – ומה אנחנו רוצים מהחקלאות.

איתן כבל: אני רוצה להתעמק ולצלול לתוך הסיפור שקוראים לו פערי התיווך, המילה הזאת שאני כבר עשרות שנים שומע אותה.

איתן כבל: כולם מספרים לי סיפורים על כך שמקימים גופים, שהורסים גופים, אבל פערי התיווך נשארים.

איתן כבל: מי שנדפק אלה החקלאים.

איתן כבל: החקלאות המשפחתית הולכת ונגמרת.

איתן כבל: החקלאות שאנחנו כל כך רוצים לעודד וכל כך מתגאים בה בעולם הולכת ונגמרת.

חיים ילין: שני חוקים שנוגעים לכותרת של הנושא:

חיים ילין: פערי התיווך וסימון תוצרת חקלאית כחול לבן.

חיים ילין: פערי התיווך נמצאים בחברות פרטיות שאתה, אודי, והמחוקק לא יכולים לבדוק אותן.

חיים ילין: אין שום סיבה בעולם שאני אבדוק היום חברות פרטיות.

חיים ילין: כשהחברה הפרטית קונה מחקלאי בשקל, מוכרת לעצמה בתאגיד או בחברה הציבורית שמונפקת ב-5 שקלים, והצרכן קונה את זה ב-8 או 10 שקלים, אתם לא רואים את זה.

חיים ילין: מה אתם רואים?

חיים ילין: אתם רואים שהחברה קנתה ב-5,6 שקלים, אבל מכרה ב-8.

חיים ילין: רמי לוי מתפאר שהוא לא מרוויח שום דבר, כאשר כל הרווחים שלו הם בחברה הפרטית שלו.

חיים ילין: עושים לכם קומבינות.

חיים ילין: מאשימים אותנו, החקלאים.

חיים ילין: על זה כואב הלב.

חיים ילין: שם החוק הזה רצה לעשות סדר.

חיים ילין: הממשלה מפילה אותו שוב ושוב ושוב.

חיים ילין: הגיעו לפה אנשי הקואליציה ואמרו: אנחנו צריכים את זה.

חיים ילין: את שני החוקים האלה שלא עברו, שזה פערי תיווך ותוצרת חקלאית, אני נותן לחבר או לחברת כנסת מהליכוד שיהיו מוכנים לקחת את זה.

חיים ילין: לא מעניין אותי שהשם שלי לא יופיע שם, מה שחשוב זה החקלאות יותר מהפוליטיקה.

חיים ילין: לא יכול להיות שהפוליטיקה באה ולא רוצה להיכנס לשם.

חיים ילין: האוצר לעולם לא יוכל להיכנס לשם.

חיים ילין: תשימו גג כך שאם החקלאי מכר את זה בשקל, מותר יהיה למכור את זה ב-3 וב-4 שקלים.

חיים ילין: תקבעו גג.

חיים ילין: אני לא רוצה את זה על האננס, אני מדבר על דברים בסיסיים, חלקם נמצאים פה - עגבנייה, פלפל, גזר, תפוח אדמה.

חיים ילין: על זה צריך לשים מחיר.

חיים ילין: גם ארצות הברית, שהם הדרוויניסטים ביותר בקפיטליזם, הבינו שכשהתפוצצה הבועה ב-2008 הם היו חייבים לעשות רגולציה, הם היו חייבים לטפל בזה בכלים רגולטורים.

חיים ילין: גם בג'ונגל יש חוקים.

חיים ילין: אף אחד לא רוצה להתמודד עם זה פה.

חיים ילין: אנחנו אשמים.

חיים ילין: תמיד מאשימים את החקלאים.

חיים ילין: פתחתם ייבוא, הבאתם עגבניות, הבאתם פלפלים.

חיים ילין: כל מערכת הזרעים בתוך מדינת ישראל נפגעה מהווירוסים האלה.

חיים ילין: שנתיים לא יכלו לגדל פה עגבניות.

חיים ילין: לא יגדלו פה פלפלים עד שלא יטפלו בזה.

חיים ילין: פתחתם ייבוא, רציתם להוריד מחירים, אבל דפקתם את החקלאי הישראלי, אין יותר חקלאות בישראל.

חיים ילין: מה שביקשנו זה שאם אתם פותחים ייבוא, שהצרכן הישראלי, שעקר ועקרת הבית יבואו ויגידו: אנחנו רוצים לקנות תוצרת חקלאית מישראל, שיהיה סימון כחול-לבן.

חיים ילין: מה אמרו לזה?

חיים ילין: רגולציה.

איתן ברושי: נדמה לי שהמכנה המשותף בין כל הוועדות שדנות בזה וכל החברים שהגיעו מכל רחבי הארץ זה שאי אפשר להתקדם על פי המדיניות הקיימת או חוסר המדיניות הקיימת.

איתן ברושי: מחר נשב עם שר החקלאות.

איתן ברושי: ביקשתי מגפני, יושב-ראש ועדת הכספים, שלא יאשר את תקציב החקלאות כפי שיוצג מחר, כיוון שהוא תקציב חסר.

איתן ברושי: ליושב-ראש ועדת הכלכלה יש את היכולת להפעיל לחץ על הממשלה כך שתקציב המדינה, שלצערי נאשר אותו לראשונה מחר בשעות הערב, הוא לא זה שיובא לקריאה השנייה והשלישית.

איתן ברושי: צריך לומר לחברי ההתיישבות, לחקלאים, לעובדי המדינה, כל אחד בתפקידו, שהמשך המצב הקיים, שהוא פרי של מדיניות שגויה של השנים האחרונות - על פי מה ששר האוצר אמר אתמול הוא גם ממשיך את המדיניות של הייבוא חסר הרסן - הוא חיסול ההתיישבות והחקלאות.

איתן ברושי: אנחנו שומעים מהרבה אנשי ציבור וח"כים מילים גבוהות של תמיכה, אבל בניגוד למסים ומכסים ששר האוצר מוריד, אין מסים ומכסים על מילים.

איתן ברושי: אני אומר לאנשי ההתיישבות, אל תסתפקו יותר במילים, חייבים לומר "עד כאן".

איתן ברושי: העד כאן הזה אומר שמינואר 2017 יוצאים למדיניות אחרת, גם אם היא תיכפה על משרד האוצר.

איתן ברושי: צריך לומר לשר החקלאות, שלא מצא זמן להיות כאן היום, גם לא המנכ"ל, שיש גבול לכמה אפשר להתעסק עם דברים אחרים ולא עם החקלאות.

איתן ברושי: אני מקווה שמחר יהיה ברור שמתחילה מציאות חדשה, לא עוד המשך מצב קיים.

חיים ילין: תגיד שדחינו את הדיון ב-6 חודשים בשביל ששר החקלאות יוכל להיות.

איילת נחמיאס ורבין: אני מרגישה פה איזו ברית יצרנים.

איילת נחמיאס ורבין: זאת אולי שפה סופר סוציאליסטית, אבל ככה אני מרגישה.

איילת נחמיאס ורבין: אני יו"ר שדולת התעשייה בכנסת.

איילת נחמיאס ורבין: איתן ברושי הוא יושב-ראש משותף בה.

איילת נחמיאס ורבין: כבל, השימוע שאתה דיברת עליו הוא קריטי.

איילת נחמיאס ורבין: אני רוצה שתרחיב אותו לתוצרת כחול-לבן, כדי שיכלול גם את הנושא של התעשייה, כי אי אפשר לנתק היום את הברית בין התעשייה לחקלאים.

איילת נחמיאס ורבין: זה מדהים איך הענפים האלה, אודי, הם מאוד מאוד קריטיים.

איילת נחמיאס ורבין: זה לא הרומנטיקה והנוסטלגיה של שימור הציונות.

איילת נחמיאס ורבין: אנחנו יודעים שגם ציונות צריכה להתקדם הלאה.

איילת נחמיאס ורבין: בתוך העולם של ציונות 3.0 אנחנו מכירים את מגבלות הז'אנר, אנחנו יודעים כמה זה מסובך לשפר את כושר התחרות במדינת ישראל, כמה זה בעייתי לבא ולדרוש מהחקלאים, שהם באמת נדחקים ונרמסים תחת המחירים שאחרים גובים ונהנים מהם, לשפר את אמצעי הייצור, מה שאני חושבת שצריך לעשות גם מול התעשיינים.

איילת נחמיאס ורבין: כבל, אמרת: "בואו פשוט נייבא את הכל".

איילת נחמיאס ורבין: אנחנו מייבאים תאילנדים לחקלאות, אנחנו מייבאים מהנדסים, אנחנו מייבאים חברות בנייה, עוד רגע אנחנו נייבא לכאן אזרחים.

איילת נחמיאס ורבין: זה השלב הבא.

איילת נחמיאס ורבין: צריך להבין שזה הסיכון הגדול.

איילת נחמיאס ורבין: אני יודעת כשיושבים במשרד האוצר זה נשמע שאנחנו זועקים חמאס על דברים שהם לא עד כדי כך נוראיים, אבל אני חושבת שבחקלאות המצב קשה.

איילת נחמיאס ורבין: אודי, אני חושבת שאתה יודע שבתעשייה המצב קשה.

איילת נחמיאס ורבין: אם אתם מחליטים שאתם רוצים לתכנן בצורה שונה את ענפי החקלאות השונים, ואם אתם רוצים להוריד מכסים כדי להוזיל מוצרים מסוימים, אתם צריכים לראות, מעבר לסובסידיות הישירות שמקובלות בשווקים אחרים, איך אחת ולתמיד המדינה מחליטה לתמוך בחקלאים ובתעשיינים, איך עוזרים להם לשפר את כושר התחרות, איך משקיעים באמצעי הייצור שחיוניים להם כל כך והם בסופו של דבר משפיעים על שרשרת המזון.

איילת נחמיאס ורבין: נדמה לי שלפני שנתיים התחלתם לבדוק את פערי התיווך.

איילת נחמיאס ורבין: אודי, מתי נדע באמת מי במדינת ישראל אחראי ליוקר המחייה?

איילת נחמיאס ורבין: אני מוכנה לחתום לך שזה לא הברוקולי, החציל, הקולרבי, הצנונית והעגבנייה שמיוצרים על ידי ישראלים.

תמר זנדברג: כולם פה אומרים, "אודי, אודי אודי".

תמר זנדברג: יש לנו פה ויכוח על תפישת עולם.

תמר זנדברג: אמרת שעוד מעט נייבא אזרחים.

תמר זנדברג: גם אם נייבא אזרחים, יש דברים שאי אפשר לייבא.

תמר זנדברג: אי אפשר לייבא את האדמה, את האוויר.

תמר זנדברג: יש לנו כאן ויכוח על תפישת עולם.

תמר זנדברג: חקלאות זה דבר שבכל העולם, בכל המדינות שאנחנו נושאים אליהן את עינינו, אם אל המתקדמות ב-OECD, הקפיטליסטיות, הפתוחות, התחרותיות, החקלאות היא מוגנת.

תמר זנדברג: היא מוגנת באמצעות מכסים ומכסות.

תמר זנדברג: זה הכלי להגן על חקלאות.

איתן כבל: וסובסידיות.

תמר זנדברג: מכסים ומכסות עדיפים על סובסידיות, כי סובסידיה אתה נותן, פה אתה מגן, פה אתה נותן לחקלאי להתפרנס מעבודת כפיו, וזה במובן הכי מיידי וליטראלי של המילה.

תמר זנדברג: זאת תפישת עולם.

תמר זנדברג: את הכלכלה אנחנו מקיימים לטובת האדם, לטובת החברה, לא להיפך.

תמר זנדברג: אנחנו לא עבדים רק של הכסף שנכנס.

תמר זנדברג: כסף אפשר לחסוך בכל מיני דברים, אבל את האוכל אי אפשר לייצר בעוד צורות, על המשקים המשפחתיים אי אפשר להגן בצורה אחרת.

תמר זנדברג: זאת תפישת עולם.

תמר זנדברג: זאת תפישת עולם של הממשלה, של משרדי הממשלה, של הכנסת.

תמר זנדברג: אפשר להציג בפנינו כל מיני דרכים איך אפשר לעשות את זה, אבל אני חושבת שבנושא הזה יש הסכמה על דרכי ההגנה שכל מדינה נוקטת אותן.

תמר זנדברג: אם אנחנו נייבא, זה אומר שאנחנו נשלם את המכס ואת המכסה של החקלאי במקום אחר.

תמר זנדברג: לא.

תמר זנדברג: אנחנו רוצים לשלם את המכס ואת המכסה של החקלאי הישראלי.

תמר זנדברג: מזה נתחיל את הדיון.

תמר זנדברג: היינו כבר בדיונים, ועוד נהיה, על המחיר, על יוקר המחייה.

תמר זנדברג: הדיון חייב להתחיל מהאמירה שהחקלאות שלנו, בגבולות מסוימים, היא מוגנת, היא לא פרוצה, היא לא נתונה למשא ומתן.

איתן כבל: נציגי משרד החקלאות, מצידי אתם יכולים ללכת, אני לא הולך לתת לאף גורם ממשרד החקלאות לדבר או להתייחס.

איתן כבל: אני מוחה על כך שהשר והמנכ"ל לא מצאו לנכון להגיע לדיונים בוועדות.

איתן כבל: אני לא מקבל את זה.

איתן כבל: אמרתי לא רק במקרה הזה שוועדת הכלכלה נותרה הבית היחיד של החקלאים.

איתן כבל: אולי צריך שהחקלאות היא חקלאות בעמונה כדי שמישהו מהמשרד הזה, מההנהלה שלו יגיע.

איתן כבל: ההתייחסות בוועדה איננה התייחסות פוליטית, היא התייחסות מקצועית.

איתן כבל: סליחה שאני אומר את זה, אבל אנחנו לא מוצאים את המשרד נותן לנו את הגיבוי הנדרש.

איתן כבל: יש פה פקידות בכירה שעושה עבודה מדהימה.

איתן כבל: זה לא עניין של היעלבות ברמה האישית או התייחסות ברמה האישית.

איתן כבל: מדובר בשר שממונה על משרד שהוא כמעט ולא נותן את הדעת עליו.

איתן כבל: אני יודע שדחו בחצי שנה - -

חיים ילין: הוא ביקש.

אבשלום וילן: כבוד היושב-ראש, אני רוצה להודות לך על כל מה שהגענו לאורך כל השנתיים האחרונות.

אבשלום וילן: ועדת הכלכלה וועדת הכספים הן שתי הוועדות שהתייצבו ועזרו ככל יכולתן.

אבשלום וילן: הבעיה פה היא בעיה של מדיניות.

אבשלום וילן: אני לא רוצה להתעסק עם אודי, עם עלי, עם שירה ועם הפקידות, אני מדבר על שר האוצר.

אבשלום וילן: חברים יקרים, שר האוצר החליט על מדיניות של פתיחת מכסים בלי לקבוע אסטרטגיה, בלי כלום.

אבשלום וילן: למה אני אומר את זה?

אבשלום וילן: תראו, משנות ה-90 ההגנה הכמעט יחידה שיש היא הגנה מכסית.

אבשלום וילן: כשלוקחים את נתוני ה-OECD רואים שהתמיכה בחקלאות, אם אנחנו מייצרים ב-30 מיליארד שקל, היא ב-12%, כאשר ממוצע מדינות ה-OECD הוא 18%, כמעט כפול.

אבשלום וילן: הם באים ואומרים "תמיכה ישירה".

אבשלום וילן: בקשה, תבנו תכנית, תלמדו מה קרה באירופה.

אבשלום וילן: יש התמוטטות נוראית באירופה של כל תפישת התמיכה הישירה.

אבשלום וילן: אדוני היושב-ראש, הביאו מהאיחוד האירופי 5 פרופסורים לסמינר במשרד החקלאות.

אבשלום וילן: הם הסבירו את כל הכישלון.

אבשלום וילן: לנו באים ואומרים: אתם יודעים מה, לא ניתן תמיכה ישירה, אם אתם לא יכולים לתת לנו את הביצים והחלב שאנחנו רוצים, נשחק פעם בדגים, פעם בבשר.

אבשלום וילן: אין מדיניות.

אבשלום וילן: התוצאה היא שהצרכן לא נהנה, והחקלאים נאלצים לפרוש.

אבשלום וילן: אני אומר לכם שעם הבשר זה שיא הדוגמה.

אבשלום וילן: אוקי, מורידים מכס על בשר, שר האוצר חותם, אבל מי בעצם מאשר?

אבשלום וילן: ועדת הכספים וועדת הכלכלה.

אבשלום וילן: זה החוק.

אבשלום וילן: הגיע הזמן לשנות אותו.

אבשלום וילן: יוצא מצב שהמפטמים הישראלים, לא אלה שמגדלים את הבקר לבשר, נפגעים.

אבשלום וילן: כשהאוצר רוצה, הוא יכול.

אבשלום וילן: הייתה לנו בעיה קשה בערבה.

אבשלום וילן: 100 מיליון שקל הזרמנו לפלפלים בערבה, מה שהציל את הערבה.

אבשלום וילן: כשהאוצר רוצה, הוא יכול.

אבשלום וילן: היתרון אז היה שזה היה חודש לפני בחירות, שר האוצר לא תפקד, אפשר היה לעשות את זה עם משרד החקלאות ואנשי משרד האוצר.

אבשלום וילן: כשהם לא רוצים, או כשיש מעליהם שר שהחליט שהכי חשוב להתחנף לציבור ולא להתמודד עם שאלות היסוד של החקלאות או של התעשייה, ככה זה נראה.

<אודי אדירי: אני לא חושב שיש מחלוקת, בטח לא עם פקידי האוצר, על הערך של החקלאות, על החשיבות של החקלאות.

<אודי אדירי: מההיבט הזה אנחנו לא שונים מאנשים אחרים בחדר הזה.

<אודי אדירי: זה לא רק מילים, זה גם מעשים.

<אודי אדירי: אני חושב שמשרד האוצר, בהנהלה הנוכחית שלו, עשה הרבה מאוד דברים שהמטרה שלהם הייתה לסייע למגזר החקלאי, אם במתווה הפלפלים, אם בביטול המיסוי לעובדים זרים, אם בתמיכות של משרד החקלאות בסדר גודל של מעל מיליארד שקלים לביצים, לפטם, למים, לנזקי טבע, לבוקרים, למגדלים דגים ועוד.

<אודי אדירי: הסיפור של הייבוא הוא לא אג'נדה שמטרתה ייבוא, גם לא איזו גחמה של משרד האוצר ופקידיו.

<אודי אדירי: הדיון כאן צריך להיות דיון כנה.

<אודי אדירי: באיזה מובן הוא צריך להיות דיון כנה?

<אודי אדירי: החקלאות חשובה, אין ויכוח על הערך הזה.

<אודי אדירי: אנחנו מנסים להתמודד עם יוקר המחייה ועלות המוצרים.

<אודי אדירי: כל המהלכים שביצע משרד האוצר עם משרד החקלאות בשנה האחרונה בהקשר של הייבוא היו להביא ליותר תחרות, להפחתת מחירים לצרכן.

<אודי אדירי: אנחנו בחרנו להתמקד במוצרים שבהשוואה ל-OECD הם מוצרים יקרים במיוחד בישראל.

<אודי אדירי: מחירי הבשר בישראל הם ב-25% יקרים יותר ממדינות ה-OECD, אותו דבר מחירי הדגים, אותו דבר המחיר של מוצרי הגבינה, לכן הרפורמות שביצענו היו בתחומים האלה: בשר טרי, גבינה ודגים.

<אודי אדירי: אפשר להגיד שהכל בסדר, אפשר לשבת פה בכנסת ולהגיד שאין בעיה של יוקר מחייה, אבל מה שקרה במחירי הירקות בחגים של שנת 2015, מבחינת משרד האוצר ושר האוצר זה היה מחזה שהוא לא היה מוכן לראות שוב.

<אודי אדירי: אנחנו השווינו את מחירי המוצרים בספטמבר 2016 לספטמבר 2015.

איתן כבל: ליבת הוויכוח היא לא בצורך הדחוף להוריד את יוקר המחייה, גם לא בצורך הנדרש שעל המדף המחירים יהיו נמוכים, ליבת הוויכוח היא סביב השאלה אם האנשים שיושבים בחלקם כאן סביב השולחן הם גוזרי הקופונים.

איתן כבל: מה הטענה?

איתן כבל: שאתם משיתים את כל הגזרות, את כל הבעיות על החקלאים.

איתן כבל: הראינו את זה בפטם.

איתן כבל: עד היום אנחנו בודקים את זה כל חודש.

איתן כבל: לא רק שהמחיר לא גדל, אלא נוצר משבר בענף כתוצאה מעודף.

איתן כבל: אנחנו יושבים עליהם כמו משוגעים.

איתן כבל: אתה אומר, למען השם, הוא לא מרוויח, הוא בצרה, הוא לפני התמוטטות, אבל כשאתה רואה את זה על המדף, המחיר הוא אחר.

איתן כבל: זה הפער שצריך להתמודד איתו.

<אודי אדירי: זיהינו בעיה נקודתית לגבי הירקות בתקופת החגים, לכן שר האוצר פתח מכסה מוגבלת של 20 אלף טון לחמשת הירקות הכי בסיסיים פעמיים בשנה.

<אודי אדירי: רק לסבר את האוזן, היקף צריכת הירקות בישראל בשנה הוא מיליון 100 אלף טון.

<אודי אדירי: שר האוצר פתח לייבוא בלי מכס 40 אלף, 60 סך הכל.

<אודי אדירי: כמה טון ייבאו לפה?

<אודי אדירי: אפשר לראות מספרים מאוד נמוכים.

<אודי אדירי: בואו תראו את התוצאות.

חיים ילין: מי גזר את הקופון בדגים?

חיים ילין: היו הזמנות בסין.

<אודי אדירי: בפלפל אדום המחיר השנה הוא ב-10% פחות מבשנה שעברה, עגבניות – 11% פחות, מלפפונים –29% פחות, קישואים – 14% פחות.

<אודי אדירי: באמנון קפוא המחיר נמוך ב-18%, בשר בקר – בין 4 ל-9 אחוזים, בגבינה צהובה – 6%.

<אודי אדירי: אלה המוצרים שבהם התעסקנו.

<אודי אדירי: זה מה שירד במחיר.

<אודי אדירי: יש לדברים האלה עלות, אני לא מתחמק ממנה, אבל אני לא מוכן שנעשה את הדיון הזה בלי שנתמודד עם העניין שפתחנו שורה מאוד מסוימת של מוצרים לייבוא שהמחירים שלהם ירדו בין 4 ל-18 או ל-22 אחוז.

<אודי אדירי: אלה מוצרי צריכה בסיסיים.

<אודי אדירי: מדובר על עגבניות, פלפלים, בשר בקר, גבינה צהובה.

<אודי אדירי: אני לא חושב שגוזרי הקופונים הם החקלאים, אבל המהלכים לא מכוונים כלפי החקלאים.

<אודי אדירי: כשפתחנו לייבוא גבינה צהובה, זיהינו לפנינו 3 מחלבות ששולטות בשוק.

<אודי אדירי: אני לא חושב שהחקלאים נפגעו כהוא זה מפתיחת הגבינה הצהובה לייבוא.

<אודי אדירי: מה קרה זה שהמחיר של הגבינה הצהובה ירד.

<אודי אדירי: בשר בקר יותר מורכב.

<אודי אדירי: אני מבין שבשר טרי יותר מורכב, אבל גם פה השוק הוא שוק ריכוזי, שולטות בו 2 משחטות.

<אודי אדירי: פתחנו אותו לייבוא.

<אודי אדירי: לצד כל הצעדים האלה נתנו תמיכות מאוד נרחבות לחקלאים.

איתן כבל: לא בטוח ששני הגופים האלה מרוויחים פחות ממה שהיה קודם, רק שיש כללים חדשים.

<אודי אדירי: אני בטוח שכן.

<אודי אדירי: פונקציית המטרה שלי היא לא לפגוע ברווחים של אף אחד.

<אודי אדירי: אם תבדוק, תגלה שכן נפגעו הרווחים שלהם.

<אודי אדירי: התחרות שהתחילה בשוק החלב בישראל, שזה בעקבות המהלכים שהתחיל משרד החקלאות ב-2014, הכניסה את כל שוק החלב בישראל לטלטלה.

<אודי אדירי: עובדה ששופרסל עשתה מותג פרטי שמתחרה בתנובה ובשטראוס.

<אודי אדירי: האויבים זה לא החקלאים.

<אודי אדירי: הצעדים שלנו לא מכוונים כלפי החקלאים, בטח לא במוצרים המעובדים.

<אודי אדירי: כל הצעדים האלה לוו בתמיכה ישירה, אם המהלך בחלב, המהלך בבשר בקר, המהלך בדגים.

<אודי אדירי: אני לא יודע אם בבקר הגיעו להסכמות עם כולם, אבל במהלכים האחרים הגענו להסכמות עם כולם, עם תמיכה לצד הפחתת מחירים.

<אודי אדירי: אנחנו חושבים שדווקא תמיכה ישירה מתגלגלת לצרכן, היא מתגלגלת לחקלאי.

<אודי אדירי: מה שקורה בדרך כלל במכסות ובמכסים זה שמי שגוזר את הקופון זה אלה בהמשך הדרך.

<אודי אדירי: לגבי נושא מרווח השיווק.

<אודי אדירי: אנחנו שנתיים שומעים את הטענה הזאת, היא מאוד משמעותית מבחינתנו.

<אודי אדירי: ביצענו את כל הבדיקות שביכולתו של משרד האוצר לבצע, לרבות שימוש בדוחות כאלה ואחרים, לרבות מידע מרשות המסים.

<אודי אדירי: בכל המידע שיש ברשותנו לא זיהינו, לצערנו, רווחיות חריגה, לכן עברנו לשלב הבא מבחינתנו, והוא החלת צו פיקוח על מחירים במרווח השיווק.

<אודי אדירי: כל מי שעוסק כרגע בשיווק, גם אם הוא חברה פרטית, מחויב.

<אודי אדירי: זה נחתם בימים האחרונים על ידי שר החקלאות.

<אודי אדירי: שר אוצר מחויב בהעברת כל המידע לממשלה, כמו בכל מוצר תחת פיקוח.

<אודי אדירי: זה השלב הראשון.

<אודי אדירי: אם אנחנו נזהה רווחיות חריגה במקטע הזה שלא עולה בקנה אחד עם מה שמקובל, יש אמצעים נוספים.

<אודי אדירי: זה מאוד פשוט לעבור מפרק ז' בפיקוח לפרק ה' בפיקוח.

איתן כבל: אודי, אני לא מוצא את עצמי חלוק מולך.

איתן כבל: כתוב במסמך של המ.מ.מ שפערי התיווך בשיווק מגיעים לעשרות אחוזים בין המחיר המשולם למחיר שמשלם הצרכן, ושאובדן התמיכות לחקלאים בהשוואה למדינות ה-OECD ירד באופן חד מאוד.

איתן כבל: זה מהמסמך של המ.מ.מ.

איתן כבל: למה אני אומר לך את זה?

איתן כבל: אתה ואני יודעים לראות את הדברים עין בעין ברוב הדברים.

איתן כבל: אתה יודע שלעיתים אני עומד מול החקלאים במאבקים השונים כדי למצוא את נקודת האיזון, אבל ככל שאני נכנס לעניין הזה יותר ויותר - - אני האזרח, אני אמור להיות בצד שצריך להילחם למען האזרחים כדי שישלמו על המדף את המחיר הנמוך ביותר.

איתן כבל: אני לא רוצה לפתוח את הדיון על דאגה לחקלאים ולכולם.

איתן כבל: אתם כל הזמן מחטיאים את המטרה, אתם לא יודעים לגעת בטיפול.

איתן כבל: אני מתייחס רק לחקלאים.

איתן כבל: החקלאים לא מצליחים לשרוד.

איתן כבל: זה לא שאני בא מנקודת מבט ואומר שבתקופת החגים, ומי כמוך יודע, צריך לייבא עגבניות.

איתן כבל: אני אפילו לא מוכן לשמוע את משרד החקלאות, את הגורמים שאומרים שיש להם מספיק.

איתן כבל: אתה יודע שנתנו יד, שעשינו ליווי צמוד.

איתן כבל: בשוטף אתם לא מפסיקים להחטיא.

איתן כבל: עוד לא עסקתי באיכות הגבינה שמביאים מפולין.

איתן כבל: אני לא רוצה אפילו להתייחס לזה, אני לא רוצה לגעת בזה.

איתן כבל: אולי "עובדה" צריכה לעשות תכנית תחקירים מאיפה מביאים את הדגים המעובדים, באיזה תנאים מגדלים אותם.

איתן כבל: עוד לא עסקתי בתרופות שנותנים לעגלים שמייבאים לארץ וכבר נאסרו לשימוש.

איתן כבל: עוד לא נגעתי בכל זה.

איתן כבל: זה פרק שצריך לפתוח ולבדוק אותו.

איתן כבל: זה דיון בפני עצמו.

איתן כבל: מראה לי החקלאי מרביבים – אני לא אגיד באיזה רשתות שיווק – שקילו קיווי עולה ברשתות 28 שקלים, כאשר הוא מכר את זה ב-5 שקלים.

איתן כבל: מה, הוא לא יכול להרוויח עוד 3 שקלים?

איתן כבל: זה מה שרציתי שתשמע.

איתן כבל: הרצון שלכם ושל השר העומד בראש המשרד לפעול לשינוי מגמה בכל הנוגע ליוקר המחייה מקובל עלי, אני אעזור לו.

<אודי אדירי: אגב, זו הפעם הראשונה מזה 5 שנים שמחירי המזון בישראל ירדו.

איתן כבל: לא מהסיבות האלו.

איתן כבל: מה עשית?

איתן כבל: הצפת את השוק, וזה אולי בסדר, פעלת מול המתווכים, הרגת בדרך את החקלאים.

איתן כבל: זה לזמן קצוב.

איתן כבל: זה דיון שאנחנו ניכנס אליו, לא נוותר.

איתן כבל: דיברתי איתך בדרך על ייבוא העגלים.

איתן כבל: מה קורה לשוק הבשר החי היום בישראל?

איתן כבל: מרסקים אותו לגמרי, ולא בהכרח.

איתן כבל: אני לא מדבר על האיכות.

איתן כבל: כל אחד חושב שהוא אוכל מי יודע מה.

<אודי אדירי: אבל הוא מאוד יקר בישראל.

איתן כבל: נכון.

איתן כבל: אודי, אני לא זוכר את הדברים רק מתי שאתה רוצה, אני זוכר אותם מתי שאני רוצה.

איתן כבל: אני זוכר את הרפורמה.

איתן כבל: זו כבר רפורמה על רפורמה.

איתן כבל: הבטחתי לי ברפורמה הקודמת שתפתור את הבעיה, אבל היא לא נפתרה.

איתן כבל: נקודת המוצא היא כן מחירים נמוכים ושווים לכל נפש, כן מלחמת חורמה בפערי התיווך, אבל מלחמה נכונה, לא על גבם של החקלאים שמוצאים את עצמם נזרקים לכלבים.

<דובי אמיתי: הקשבתי לנתונים שהציג פה אודי.

<דובי אמיתי: אני חושב שהוא מתהדר בנוצות לא לו.

<דובי אמיתי: זה נכון שבחלק מהמוצרים ירד המחיר, אבל בוודאי לא האוצר הוא זה שגרם לכך.

<דובי אמיתי: לא מזמן הניחו בפנינו את דוח המחקר של המ.מ.מ על מבצע הענק של פסח.

<דובי אמיתי: ראינו שבחלק מהמוצרים, בפיק של היומיים שלושה לפני החג המחיר ירד, אבל לפני ואחרי המחיר לצרכן עלה.

<דובי אמיתי: זה קרה גם בדגים שהוא מנסה להתהדר בהם.

<אודי אדירי: נתונים לא נכונים.

<דובי אמיתי: תקרא את הדוח.

<אודי אדירי: בדגים זה לא נכון.

<דובי אמיתי: אל תתהדר בזה.

<דובי אמיתי: פקידי האוצר חושבים לטווח קצר.

<דובי אמיתי: המדינה, הממשלה והמנהיגות צריכים לחשוב לטווח הבינוני והארוך, כי בטווח הקצר שמביאים שמן זית מספרד ודגים מסין שמסובסדים שם על ידי המדינות אפשר להוריד את יוקר המחייה.

<דובי אמיתי: שמעתי מכמה חברי כנסת שביקשו לחקור את המבצע הזה, כי מי שגזר 70,80 מיליון שקל זה לא הצרכן, זה הקמעונאים שעשו את הביזנס.

<דובי אמיתי: אודי, אתה יודע את זה טוב מאוד.

<דובי אמיתי: אנחנו יחד איתך.

<דובי אמיתי: גם אנחנו רוצים להוריד את המחיר לצרכן.

<דובי אמיתי: אנחנו עשינו כמה מהלכים.

<דובי אמיתי: יושבים פה חקלאים שמוכרים ישיר לצרכן.

<דובי אמיתי: ראה זה פלא, המחירים מגיעים מצוין לצרכן.

איתן כבל: הדיון הזה היה חשוב כדי להראות כמה הוא יצרי, כמה הוא יותר מכל דבר אחר נוגע בליבה של החקלאות והחקלאי בישראל.

איתן כבל: אני מודה לכם.